als_Latn dik_Latn sag_Latn
Prokuroria sekuestroi 15 tonë pleh kimik dhe solucion, njëjtë me atë që u gjet në laboratorin e drogës në Xibrakë
Prokuroria për Krime të Rënda sekuestroi disa magazina në Shkozet të Durrësit, të dyshuar se kanë lidhje me laboratorin e drogës në Xibrakë.
ABC NEWS ka mësuar se me urdhër të prokurorisë, është vendosur sekuestrimi paraprak i magazinave në pronësi të dy kompanive “Meridian” dhe “Aba Group” me të njejtin pronar. Bllokimi i tyre është kryer pasi në doganën e Durrësit ka rezultuar se këto dy kompani kanë sjelle në Shqipëri plehun kimik dhe solucionin e përpunimit të lëkurave nga Kolumbia. I njejti solucion dhe thase që ndodhen në magazinat e SHkozetit me një sasi prej 15 tonësh, janë gjetur dhe sekuestruar në laboratorin e përpunimit të drogës në Xibrakë.
Hetuesit thanë se gjatë marrjes në pyetje pronari i kompanive nuk ka pranuar përfshirjen e tij në rrjetin kriminal të trafikut të drogës apo me laboratorin e Xibrakës. Ai ka pretenduar se me tregëtimin e këtyre kimikateve merrej prej vitesh, edhe pse blerja e tyre në Itali ka një cmim më të ulët se nga blerja e kryer në Kolumbi. Ky fakt, sipas grupit hetimor, hedh dyshime se brenda këtyre thasëve apo depozitave me solucion ka shkrirje të lëndës narkotike të llojit kokainë. Për të provuar këtë, prokurorët janë në pritje të përgjigjeve të laboratorit të policisë shkencore dhe asaj gjermane, mostrat e të cilave janë dërguar për ekzaminim. Kurse , në lidhje me gjetjen e këtyre thaseve dhe solucionit në laboratorin e Xibrakës, mësohet se pronari i kompanive ka pretenduar se nuk ka dijeni dhe se blerjet jane bere ne Kolumbi nepermjet internetit.
Sipas akuzës, në këto magazina janë bllokuar dhe janë lënë në ruajtje te forcave të policies. Nderkohe po verifikohen të gjitha rrugët e ndjekura nga kjo kompani apo lidhjet e pronarit me personat e arrestuar. Gjithashtu është kërkuar nga kompanite e celularëve t’i vënë në dispozicion të hetimit të gjithë numrat që ka pasur dhe kae në përdorim pronari i këtyre dy kompanive për të parë nëse kishte kontakte me ndonjërin prej të arrestuarve.
Sipas prokurorisë, dyshohet se me anë të këtyre thasëve dhe solucioneve të përpunimit të lëkurave, të dyshuarit kanë sjelle lëndën narkotike në Shqipëri, të cilin e përpunonin dy kolumbinaët e arrestuar. Ndërkohë, policia ende nuk ka dhënë detaje në lidhje me hetimet e homologëve të tyre në Greqi, ku pak ditë më parë u kërkua informacion për hyrje daljet e shtetasve kolumbiane.
als_Latn als_Latn als_Latn als_Latn als_Latn als_Latn